b'\n_START_ARTICLE_\nMotuproprij\n_START_PARAGRAPH_\nMotuproprij (latinsko motu proprio - slovensko: po svojem nagibu, iz svojega lastnega nagiba) je pape\xc5\xa1ka listina (lako tudi kraljeva), ki jo je objavil na svojo lastno pobudo oziroma iz svojega lastnega nagiba. Pape\xc5\xbe ga lahko naslovi na celotno Cerkev, na delno Cerkev ali \xc5\xa1kofijo, kakor tudi na posameznike. Motuproprij ima svoj u\xc4\x8dinek zaradi pape\xc5\xa1kega ali vladarjevega ugleda ne glede na vsebino._NEWLINE__NEWLINE_Prvi motuproprij je objavil Inocenc VIII. 1484, in sicer bulo Summis desiderantes z dne 5. decembra 1484, kjer je nastopil zoper ukvarjanje z magijo in \xc4\x8daranjem._NEWLINE__NEWLINE_Motuproprij je obi\xc4\x8dajna oblika pape\xc5\xa1kih listin, zlasti kadar gre za utrjevanje ustroja Cerkve, raznih ustanov (zlasti finan\xc4\x8dnih), kadar gre za manj\xc5\xa1e spremembe zakonskih postopkov ali kadar podeljuje pape\xc5\xbe ugodnosti posameznikom ali ustanovam.'